Okresná prokuratúra Košice II 
Mojmírova 5, 040 46 Košice 1

Sp. zn. : 1 Pv 1296/05/8803	Košice II, 27.3.2013
EEČ : 2-64-376-2013

U Z N E S E N I E

Trestná vec:	obvinený XXXXX a spol. 
Trestný čin:	ublíženie na zdraví podľa § 222 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 2 písmeno a Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
v trestnej veci vedenej za trestný čin ublíženia na zdraví podľa § 9 ods. 2, § 222 ods. 1 Trestného zákona č. 140/1961 Zb. účinného v čase spáchania činu a iné, ktorého sa mali dopustiť XXXXX, XXXXX a XXXXX na tom skutkovom základe, že v Košiciach, na ul. XXXXX dňa XXXXX v čase okolo 11.30 hod., pred objektom baru XXXXX, po vzájomnej a spoločnej dohode s ďalšími doposiaľ nestotožnenými osobami, za pomoci rôznych predmetov a to nožov, baseballových palíc, tyčí a teleskopických obuškov, fyzicky napadli XXXXX, nar. XXXXX, bytom XXXXX, ul. XXXXX č. 11, XXXXX, nar. XXXXX, bytom XXXXX,  ul. XXXXX č. 2 a XXXXX, nar. XXXXX, bytom XXXXX č. 1, a taktiež týmito predmetmi ohrozovali aj Jozefa a XXXXX, XXXXX, XXXXX, XXXXX, XXXXX a XXXXX, ktorí boli prítomní pri útoku, pričom obv. XXXXX sa snažil udrieť XXXXX teleskopickým obuškom do oblasti hlavy, avšak úder poškodený odrazil nastavením ľavej ruky, do ktorej ju zasiahol, obv. XXXXX pomocou baseballovej palice udrel XXXXX do oblasti hlavy a obv. XXXXX baseballovou palicou udrel XXXXX do oblasti temena hlavy, čím takto poškodenému XXXXX bola spôsobená otvorená trieštivá zlomenina tela lakťovej kosti vľavo s posunom kostených úlomkov s dobou liečenia a práceneschopnosti minimálne 62 dní a poškodení XXXXX a XXXXX utrpeli ľahké zranenia s dobou liečenia do 7 dní, pritom počas incidentu sa obvinení vyhrážali poškodeným a ostatným prítomným osobám likvidáciou, čím takto u nich vzbudili dôvodnú obavu o ich život a zdravie,

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Uzneseniami vyšetrovateľa OR PZ Úradu justičnej a kriminálnej polície XXXXX XXXXX, sp. zn. ORP-XXXXX zo dňa XXXXX bolo podľa § 160 ods. 1 Trestného poriadku č. 141/1961 Zb. v znení neskorších predpisov začaté trestné stíhanie a zo dňa XXXXX bolo podľa § 163 ods. 1 Trestného poriadku č. 141/1961 Zb. v znení neskorších predpisov bolo XXXXX, XXXXX a XXXXX a spol. vznesené obvinenie za trestné činy násilia proti skupine obyvateľov a proti jednotlivcovi podľa § 9 ods. 2, § 197a ods. 1 Trestného zákona č. 140/1961 Zb. účinného v čase spáchania činu, ublíženia na zdraví podľa § 9 ods. 2, § 222 ods. 1 Trestného zákona č. 140/1961 Zb. účinného v čase spáchania činu a výtržníctva podľa § 202 ods. 1 Trestného zákona č. 140/1961 Zb. účinného v čase spáchania činu, ktorých sa mali dopustiť na tom skutkovom základe, že v Košiciach, na ul. XXXXX, dňa 01.08.2005 v čase okolo 11.30 hod., pred objektom baru XXXXX, po vzájomnej a spoločnej dohode s ďalšími doposiaľ nestotožnenými osobami, za pomoci rôznych predmetov a to nožov, baseballových palíc, tyčí a teleskopických obuškov, fyzicky napadli XXXXX, nar. XXXXX bytom XXXXX, ul. XXXXX, XXXXX, nar. XXXXX, bytom XXXXX,  ul. XXXXX č. 2 a XXXXX, nar. XXXXX, bytom XXXXX č. 1, a taktiež týmito predmetmi ohrozovali aj Jozefa a XXXXX, XXXXX, XXXXX, XXXXX, XXXXX a XXXXX, ktorí boli prítomní pri útoku, pričom obv. XXXXX sa snažil udrieť XXXXX teleskopickým obuškom do oblasti hlavy, avšak úder poškodený odrazil nastavením ľavej ruky, do ktorej ju zasiahol, obv. XXXXX pomocou baseballovej palice udrel XXXXX do oblasti hlavy a obv. XXXXX baseballovou palicou udrel XXXXX do oblasti temena hlavy, čím takto poškodenému XXXXX bola spôsobená otvorená trieštivá zlomenina tela lakťovej kosti vľavo s posunom kostených úlomkov s dobou liečenia a práceneschopnosti minimálne 62 dní a poškodení XXXXX a XXXXX utrpeli ľahké zranenia s dobou liečenia do 7 dní, pritom počas incidentu sa obvinení vyhrážali poškodeným a ostatným prítomným osobám likvidáciou, čím takto u nich vzbudili dôvodnú obavu o ich život a zdravie.
  
	 Všetci traja obvinení spáchanie skutku popreli a na svoju obranu uviedli, že v kritickom čase  sa nachádzali v XXXXX, kedy XXXXX tam bol na stomatologickom ošetrení u MUDr. XXXXX. V XXXXX a jeho okolí boli všetci traja na oslavách kamaráta XXXXX od 29.07.2005, pričom do Košíc sa vrátili až okolo 16.00 hod. dňa 01.08.2005, teda predmetného skutku sa ani nemohli dopustiť.   

Túto obranu obvinených považujem za účelovú a nevierohodnú, vyvrátenú výpoveďami poškodených XXXXX, XXXXX a XXXXX, ako aj svedkov Jozefa a XXXXX, XXXXX, XXXXX, XXXXX, XXXXX a XXXXX, ktorí zhodne a to aj pri vykonaných konfrontáciách popísali a potvrdili nečakaný a agresívny útok obvinených, ktorý predovšetkým smeroval voči osobe XXXXX. 

Skutkové zistenia sú taktiež objektivizované listinnými dôkazmi vo veci.  

Ďalším vyšetrovaním však bolo tiež zistené, že všetci obvinený už boli súdne trestaní a právoplatne odsúdení. 

XXXXX bol trestným rozkazom Okresného súdu XXXXX I, sp. zn. XXXXXT XXXXX/2005 zo dňa 03.08.2005, právoplatným dňa 21.08.2005, odsúdený za trestný čin výtržníctva podľa § 9 ods. 2, § 202 ods. 1 Trestného zákona č. 140/1961 Zb. účinného v čase spáchania činu na trest odňatia slobody v trvaní 4 mesiacov, výkon ktorého mu bol podmienečne odložený na skúšobnú dobu v trvaní 12 mesiacov do 21.08.2007. XXXXX súdu XXXXX XXXXX sp. zn. XXXXXT XXXXX/2006 zo dňa 17.04.2005, právoplatným toho istého dňa, odsúdený za trestný čin podľa § 348 ods. 1 písm. d) Trestného zákona na trest odňatia slobody v trvaní 5 mesiacov so zaradením na výkon trestu odňatia slobody do ústavu s minimálnym stupňom stráženia, ktorý 14.10.2007 vykonal.

XXXXX bol trestným rozkazom Okresného súdu XXXXX XXXXX sp. zn. XXXXXT XXXXX/2005 zo dňa 03.08.2005, právoplatným dňa 21.08.2005, odsúdený za trestný čin výtržníctva podľa § 9 ods. 2, § 202 ods. 1 Trestného zákona č. 140/1961 Zb. účinného v čase spáchania činu na trest odňatia slobody v trvaní 12 mesiacov, výkon ktorého mu bol podmienečne odložený na skúšobnú dobu v trvaní 24 mesiacov do 21.08.2006. XXXXX súdu XXXXX XXXXX, sp. zn. XXXXXT XXXXX/2006 zo dňa 03.10.2007, právoplatným dňa 19.10.2007, bol odsúdený za trestný čin podľa § 295 ods. 1 písm. a), b) Trestného zákona na trest odňatia slobody v trvaní 3 rokov so zaradením na výkon trestu odňatia slobody do ústavu s minimálnym stupňom stráženia, z výkonu ktorého bol 11.08.2009 podmienečne prepustený.  

XXXXX bol rozsudkom Okresného súdu XXXXX XXXXX, sp. zn. XXXXXT XXXXX/2005 zo dňa 02.12.2005, právoplatným dňa 12.04.2006, v spojitosti s uznesením Krajského súdu v Košiciach, sp. zn. XXXXX/06 zo dňa 12.04.2006, odsúdený za trestný čin vydierania podľa § 235 ods. 1 Trestného zákona č. 140/1961 Zb. účinného v čase spáchania činu na trest odňatia slobody v trvaní 18 mesiacov so zaradením do I. NVS, ktorý bol zrušený rozsudkom Krajského súdu v Košiciach, sp. zn. XXXXX/02 zo dňa 04.09.2009, ktorým bol odsúdený za trestné činy podľa § 9 ods. 2, § 222 ods. 1, § 202 ods.  Trestného zákona č. 140/1961 Zb. účinného v čase spáchania činu na súhrný trest odňatia slobody v trvaní 4 rokov so zaradením do I. NVS, ktorý bol zrušený rozsudkom Okresného súdu XXXXX XXXXX, sp. zn. XXXXXT XXXXX/07 zo dňa 29.11.2010, právoplatným dňa 05.12.2011, v spojitosti s uznesením Krajského súdu v Košiciach, sp. zn. XXXXX/11 zo dňa 05.12.2011, ktorým bol odsúdený za trestný čin podľa § 224 ods. 1 Trestného zákona na súhrný trest odňatia slobody v trvaní 6 rokov so zaradením do II. NVS. 

Za trestný čin ublíženia na zdraví podľa § 222 ods. 1 Trestného zákona č. 140/1961 Zb. účinného do 31.12.2005 je možné uložiť trest odňatia slobody na dva roky až osem rokov.  

Za trestný čin výtržníctva podľa § 202 ods. 1 Trestného zákona č. 140/1961 Zb. účinného do 31.12.2005 je možné uložiť trest odňatia slobody až na dva roky alebo peňažný trest.  

Podľa § 215 ods. 2 písm. a) Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

S poukazom na všetky uvedené skutočnosti som rozhodol v zmysle výrokovej časti tohto uznesenia a trestné stíhanie proti obvineným XXXXX, XXXXX a XXXXX som podľa § 215 ods. 2 písm. a) Trestného poriadku zastavil. 

Týmto rozhodnutím nie sú dotknuté práva poškodenej strany na náhradu spôsobenej škody, ktoré si môže uplatniť v občianskom súdnom konaní na príslušnom súde. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

Mgr. Kamil Lehotský
prokurátor